Nogometna reprezentacija Saudijske Arabije

**Nogometna reprezentacija Saudijske Arabije** predstavlja Saudijsku Arabiju na međunarodnim nogometnim takmičenjima i pod kontrolom je nogometnog saveza Saudijske Arabije (SAFF). Reprezentacija ima nadimak "Zeleni sokolovi" (arapski: الصقور الخضر). Nogometna reprezentacija Saudijske Arabije smatra se jednom od najuspješnijih nogometnih reprezentacija iz Azijske konfederacije. Saudijska Arabija je Azijski kup u svojoj historiji osvojila tri puta: 1984, 1988. i 1996, te se četiri puta do sada u svojoj historiji plasirala na Svjetsko prvenstvo. Također, Saudijska Arabija je četiri puta učestvovala i na FIFA Kupu konfederacija gdje je 1992. godine osvojila drugo mjesto.

## Historija 
Nakon osnivanja nogometnog saveza Saudijske Arabije 1956. godine nogometna reprezentacija je nedugo nakon toga odigrala i svoju prvu utakmicu u historiji. Prvu zvaničnu utakmicu Saudijska Arabija odigrala je protiv Libana 18. januara 1957. u Bejrutu. Prvu pobjedu Saudijska Arabija ostvarila je iste godine protiv Sirije. Tih godina Saudijska Arabija uglavnom je igrala prijateljske utakmice, te utakmice na Pan-arapskim igrama i Gulf kupu. Prve utakmice u kvalifikacijama za AFC Azijski kup i Svjetsko prvenstvo Saudijska Arabija počela je igrati 1975. i 1976. godine. U kvalifikacijama za AFC Azijski kup 1976. Saudijska Arabija je osvojila drugo mjesto u grupi te stekla pravo igranja na Azijskom kupu, međutim, odustali su. U kvalifikacijama za Svjetsko prvenstvo 1978. Saudijska Arabija je sa jednom pobjedom i tri poraza zauzela drugu mjesto u grupi 3 prve kvalifikacijske faze te nije ostvarila plasman u naredni krug kvalifikacija. U kvalifikacijama za AFC Azijski kup 1980. Saudijska Arabija nije nastupila u kvalifikacijama. U kvalifikacijama za Svjetsko prvenstvo 1982. Saudijska Arabija je uspješno završila pretkvalifikacije gdje je u četiri utakmice zabilježila isto toliko pobjeda bez primljenog gola. Međutim, u drugom krugu kvalifikacija Saudijci su u šest utakmica zabilježili samo jedan remi i pet poraza te ubjedljivo završili na posljednjem mjestu u grupi.
[250px|mini|lijevo|Detalj sa utakmice finala [AFC Azijski kup 1984.|AFC Azijskog kupa 1984. između Saudijske Arabije i Kine.]]
Svoj prvi plasman na neki turnir Saudijska Arabija ostvarila je u kvalifikacijama za AFC Azijski kup 1984. gdje je u četiri utakmice ostvarila sve pobjede uz impresivnu gol-razliku 19–0. Na prvenstvu Saudijska Arabija je u grupnoj fazi zabilježila dvije pobjede i dva remija te zauzela prvo mjesto u grupi i plasirala se u polufinale turnira. U polufinalu nakon boljeg izvođenja jedanaesteraca Saudijci su bili uspješniji od Irana te se plasirali u finale. U finalu Saudijci su bili uspješniji od Kine rezultatom 2–0 te osvojili titulu prvaka Azije. Kvalifikacije za Svjetsko prvenstvo 1986. Saudijska Arabija je završila u prvom pretkolu. U dvije utakmice kvalifikacija Ujedinjeni Arapski Emirati su rezultatom 1–0 bili uspješniji. Na AFC Azijskom kupu 1988. Saudijska Arabija je ostvarila uspjeh kao i na prethodnom šampionatu osvojivši zlatnu medalju. Četiri godine poslije, Saudijska Arabija je odigrala svoje treće finale u nizu AFC Azijskog kupa. Međutim, ovog puta Japan je bio uspješniji rezultatom 1–0. Na Kupu kralja Fahda 1992. koji se odigrao u Rijadu Saudijska Arabija je također osvojila srebrnu medalju. Nakon što su Saudijci bili uspješniji u polufinalu protiv Sjedinjenih Američkih Država rezultatom 3–0, u finalu Argentina rezultatom 3–1 ostvaruje pobjedu te su se tako domaćini morali zadovoljiti srebrnom medaljom. U kvalifikacijama za Svjetsko prvenstvo 1994. Saudijska Arabija je ostvarila svoj prvi plasman na neko od svjetskih nogometnih prvenstava. Na Svjetskom prvenstvu Saudijska Arabija je u grupi sa Holandijom, Belgijom i Marokom sa dvije pobjede i porazom zauzela drugo mjesto u grupi, te ostvarila plasman u osminu finala svjetskog prvenstva. U osmini finala Švedska je rezultatom 3–1 bila uspješnija. Sljedeće godine na Kupu kralja Fahda Saudijska Arabija je odigrala dvije utakmice zabilježivši dva identična poraza rezultatom 0–2 od Meksika i Danske. Na AFC Azijskom kupu 1996. Saudijska Arabija je nastupila u svom četvrtom finalu u nizu te je nakon boljeg izvođenja jedanaesteraca treći put u historiji osvojila šampionsku titulu. Na svjetskim prvenstvima 1998, 2002. i 2006. Saudijska Arabija je nastupe završavala u grupnoj fazi takmičenja. Što se tiče AFC Azijskog kupa Saudijsci su 2007. godine nastupili u finalu gdje su poraženi od Iraka. Nakon tog "zlatnog" perioda Saudijske Arabije uslijedilo je doba stagnacije. Saudijska Arabija nije uspjela ostvariti plasman na svjetska prvenstva 2010. i 2014, dok je takmičenje na AFC Azijskom kupu 2011. i 2015. završila u grupnoj fazi takmičenja. U decembru 2012. Saudijska Arabija je bila najslabije rangirana na FIFA-inoj rang ljestvici u svojoj historiji dospjevši na 126. mjesto.

### Titule 
## Nastupi na turnirima 
### Nastupi na Svjetskom prvenstvu 
### Nastupi na FIFA Kupu konfederacija 
### Nastupi na AFC Azijskom kupu 
## Utakmice 
### Kvalifikacije za SP 2018. 
## Statistika igrača 
[150px|mini|desno|[Muhamed Al-Deayea, nogometaš sa najviše odigranih utakmica za Saudijsku Arabiju.]]
### Igrači sa najviše nastupa 
[150px|mini|desno|[Majed Abdullah, nogometaš sa najviše postignutih golova za Saudijsku Arabiju.]]
### Igrači sa najviše postignutih golova 
## Selektori 
[mini|desno|200px|[Carlos Alberto Parreira, selektor Saudijske Arabije 1988-1989. i 1998.]]
[mini|desno|200px|[Nelo Vingada, selektor Saudijske Arabije 1996-1997.]]
[mini|desno|200px|[José Vítor dos Santos Peseiro, selektor Saudijske Arabije 2009-2011.]]
[mini|desno|200px|[Frank Rijkaard, selektor Saudijske Arabije 2011-2013.]]

## Reference 
## Vanjski linkovi 
*   
* Zvanična stranica nogometnog saveza Saudijske Arabije  
* Saudijska Arabija  na FIFA.com 

*
Kategorija:Nogomet u Saudijskoj Arabiji
Saudijska Arabija
Saudijska Arabija